**Zápisnica**

**z vyhodnotenia vyhlásenia 3. kola elektronickej aukcie**

**na predaj nehnuteľnosti nachádzajúcej sa**

**v obci Vígľaš, kat. územie Vígľaš**

 konaného dňa 04.04.2025 o 10.00 hod. v sídle

 Národného poľnohospodárskeho a potravinárskeho centra

 (zápisnica je súčasne prezenčnou listinou)

**Prítomní:**

Ing. Marián Ment – predseda komisie

Mgr. Michaela Mikláš – člen komisie

Ing. Lucia Korgová – člen komisie

Národné poľnohospodárske a potravinárske centrum so sídlom Hlohovecká 2, 951 41 Lužianky (ďalej len „NPPC“) je v zmysle zákona č. 278/1993 Z.z. o správe majetku štátu v znení neskorších predpisov (ďalej len „Zákon o správe majetku štátu“) správcom nehnuteľného majetku štátu, v podiele 1/1, nachádzajúceho sa v obci Vígľaš, okres Detva, katastrálne územie Vígľaš, zapísaného na liste vlastníctva č. 407 ako pozemok parcela registra "C-KN" č. 1168/1, zastavaná plocha a nádvorie o výmere 4475 m2.

Predmetom vyhlásenia 3. kola el. aukcie bol pozemok – novovytvorená parcela z pôvodnej parcely KN-C č. 1168/1 v správe NPPC vytvorená geometrickým plánom ako

* parcela registra "C-KN" č. 1168/8 – zastavaná plocha a nádvorie o výmere 1531 m2

(ďalej ako „Nehnuteľnosť“).

Uvedený nehnuteľný majetok bol na základe ponukového konania v zmysle Zákona o správe majetku štátu ponúknutý štátnym rozpočtovým a príspevkovým organizáciám. Do stanoveného termínu žiadna z oslovených rozpočtových a príspevkových organizácií neprejavila záujem o ponúknutý nehnuteľný majetok. V zmysle Zákona o správe majetku štátu bol prebytočný nehnuteľný majetok ponúknutý na predaj formou elektronickej aukcie.

NPPC ako správca majetku štátu zverejnil dňa 05.12.2024 v registri elektronických aukcií na [www.ropk.sk](http://www.ropk.sk) oznámenie o vyhlásení 1. kola elektronickej aukcie. Nakoľko v lehote stanovenej na doručenie cenových ponúk sa neprihlásil žiadny záujemca, NPPC vyhlásilo 2. kolo elektronickej aukcie. Do 2. kola vyhlásenia elektronickej aukcie sa neprihlásil žiadny záujemca. Správca majetku štátu vyhlásil 3. kolo elektronickej aukcie.

Komisia pre vyhodnotenie výsledkov vyhlásenia 3. kola elektronickej aukcie v zmysle § 8aa ods. 4 Zákona o správe majetku štátu konštatuje nasledovné:

**I.**

NPPC ako správca majetku štátu v súlade s ustanovením § 8aa ods.3 zákona zverejnil dňa 04.03.2025 v registri elektronických aukcií na [www.ropk.sk](http://www.ropk.sk) oznámenie o vyhlásení 3. kola elektronickej aukcie na predaj Nehnuteľnosti, pričom primeraná cena stanovená znaleckým posudkom bola s poukazom na ustanovenie § 8a ods.8 zákona o správe majetku štátu znížená o 30% t.j. na sumu vo výške 52.150,-€

Koniec lehoty na predkladanie ponúk bol stanovený na 02.04.2025

Správca požadoval zloženie finančnej zábezpeky vo výške 2000,- €.

Do tretieho kola vyhláseného dňa 04.03.2025 na predaj vyššie uvedenej Nehnuteľnosti sa v lehote stanovenej na doručenie cenových ponúk neprihlásil žiadny záujemca.

Záver:

Vzhľadom k tomu, že v stanovenom termíne na predkladanie cenových ponúk sa neprihlásil žiadny záujemca, 3. kolo vyhlásenia elektronickej aukcie je neúspešné. Prebytočný nehnuteľný majetok štátu bude ponúknutý na predaj v 4. kole vyhlásenia elektronickej aukcie súlade s ustanovením § 8a ods. 8 Zákona o správe majetku štátu za primeranú cenu zníženú o 60% t.j. sumu vo výške 29.800,-€ (slovom dvadsaťdeväťtisíc osemsto eur).

V Lužiankach dňa 04.04.2025

Zapísala : Mgr. Michaela Mikláš

Ing. Marián Ment – predseda komisie ......................................................

Mgr. Michaela Mikláš – člen komisie ......................................................

Ing. Lucia Korgová – člen komisie .......................................................